2 फास्ट 2 फ्यूरियस
2 फास्ट 2 फ्यूरियस या द फास्ट एंड द फ्यूरियस 2 2003 की एक अमेरिकी फ़िल्म है। यह 2001 की फ़िल्म द फास्ट एंड द फ्यूरियस की अगली कड़ी है, और द फास्ट एंड द फ्यूरियस फ़िल्म शृंखला की दूसरी फ़िल्म है। जॉन सिंगलटन द्वारा निर्देशित इस फ़िल्म के निर्माता नील एच॰ मोरिट्ज़ हैं, और इसकी पटकथा माइकल ब्रांट और डेरेक हास द्वारा लिखी गयी है। यह शृंखला की एकमात्र फ़िल्म है, जिसमें विन डीज़ल नहीं हैं, क्योंकि वह उस समय ट्रिपल एक्स फ़िल्म की शूटिंग कर रहे थे। 2 फास्ट 2 फ्यूरियस 6 जून 2003 को सिनेमाघरों में जारी की गयी थी, और $76 मिलियन के अपने अनुमानित बजट के मुकाबले इसने दुनिया भर में $236 मिलियन से अधिक की कमाई की।